1996. aasta suveolümpiamängud - Vikipeedia, vaba entsüklopeedia

# 1996. aasta suveolümpiamängud

### Allikas: Vikipeedia

Vajab toimetamist.

1996. aasta suveolümpiamängud olid XXVI olümpiaadi kaasaegsed suveolümpiamängud. Need toimusid 19. juulist 4. augustini 1996 USA Georgia osariigi pealinnas Atlantas ning olid pühendatud kaasaegsete olümpiamängude 100. aastapäevale.

Atlanta kinnitati olümpialinnaks ROK-i istungjärgul Tōkyōs 18. septembril 1990. aastal. Atlanta edestas viiendas häältevoorus häältevahekorraga 51:35 peakonkurenti Ateenat. Teised kandideerinud linnad olid Belgrad, Manchester, Melbourne ja Toronto.

## [redigeeri] Olümpiaareenid

Olümpiamängude peaareeniks oli olümpiastaadion (Olympic Stadium) (83 100 pealtvaatajakohta), kus toimusid kergejõustikuvõistlused ning ava- ja lõputseremoonia.

Piletiga pealtvaatajaid oli kokku 8 610 984 (uus olümpiarekord). Endine pealtvaatajate rekord pärines 1984. aasta Los Angelese mängudelt (5 798 000). Võrdluseks: Barcelonas oli vaid 3 021 740 pealtvaatajat.

Võistluspaikadeks olid veel:

- Georgia Tech Aquatic Center (14 600 kohta pealtvaatajatele): ujumine, veepall, vettehüpped;
- Stone Mountain Park (5273): vibulaskmine;
- Stone Mountain Park (6311): jalgrattatrekisõit;
- Stone Mountain Park (Olympic Tennis Center): tennis;
- Georgia State University (4800): sulgpall;
- Atlanta Fulton County Stadium (52 563): pesapall;
- Georgia Dome (35 000): korvpall
- Georgia Dome (32 000): võimlemine;
- Morehouse College (5700): korvpall;
- Alexander Memorial Coliseum (9424): poks;
- Lake Lanier (18 500): sõudmine, aerutamine;
- Ocoee River Whitewater Center (Tennessee) (15 000): aerutamise kärestikuslaalom;
- University of Georgia Coliseum (9500): iluvõimlemine, võrkpall; *Georgia International Horse Park (36 055): ratsutamine, moodne viievõistlus, mägijalgratas;
- Georgia World Congress Center (3114...7283 olenevalt alast): vehklemine, käsipall, judo, lauatennis, maadlus, tõstmine;
- Clark Atlanta University (5200): maahoki;
- Morris Brown College (14 835): maahoki;
- Wolf Creek Shooting Ranch (10 900): laskmine;
- Golden Park (8753): softpall;
- Clayton County International Park (Atlanta Beach) (7500): rannavõrkpall;
- Omni Coliseum (16 400): võrkpall;
- Wassaw Sound (Savannah; 13 000): purjetamine;
- Sanford Stadium (Athens; 85 000): jalgpall; *Florida Citrus Bowl (Orlando; 70 300); jalgpall; *Organe Bowl (Miami; 74 000): jalgpall;
- RFK Stadium (Washington; 56 000): jalgpall;
- Legion Field (Birmingham (Alabama); 77 822): jalgpall.

## [redigeeri] Korraldus ja osavõtt

Olümpiamängude korralduskomitee ACOG president oli William Porter Payne.
Võistluste patrooniks oli USA president Bill Clinton.

Sportlaste olümpiaküla Georgia Tehnikaülikooli ühiselamutes.
Olümpial osales 197 riiki 10 629 sportlasega, neist 3779 naist.
Suurima võistkonnaga oli USA - 697 sportlast. .

Esmakordselt võtsid olümpiast osa Armeenia, Aserbaidžaan, Burundi, Dominica, Gruusia, Guinea-Bissau, Kasahstan, Kirgiisia, Komoorid, Makedoonia, Moldova, Nauru, Palestiina, Roheneemesaared, Saint Kitts ja Nevis, Saint Lucia, São Tomé ja Príncipe, Slovakkia, Tadžikistan, Türkmenistan , Ukraina, Usbekistan, Valgevene, Venemaa (1908 - 1912 osalenud Tsaari-Venemaad tuleks vaadelda kui rahvaste ühendust, nii nagu Nõukogude Liitu ja Sõltumatute Riikide Ühendustki).

Olümpiamängudel jagati välja 271 komplekti medaleid.
Kergejõustikualasid oli 44. Uue alana oli kavas naiste kolmikhüpe. Naiste 3000 meetri jooks asendati 5000 meetri jooksuga.

Olümpiavande andis korvpallur Teresa Edwards.
Kohtunikevande andis vettehüppekohtunik Bob Billingsly.

## [redigeeri] Olümpiatule teekond

Olümpiatule süütamistseremoonial ajaloolises Olümpias 30. märtsil viibisd USA esimene leedi Hillary Clinton ja ACOG esindajad. Tõrviku esimene kandja oli Kreeka meister kaugushüppes Kostas Koukodimos. Nädala jooksul läbis olümpiatuli iidseid kreeka maakondi, kuni jõudis 6. aprillil Ateenasse, kus nüüdisaegsete olümpiamängude 100. aastapäeva tähistamiseks peeti Ateena marmorstaadionil nn. Kuldsed mängud 12 alal. Kohale oli kutsutud ka kõigist senistest olümpialinnadest pärit olümpiavõitjaid, kes jooksid tõrvikuga ühe ringi staadionil. Edasi siirdus olümpiatuli 20-päevasele ringile mööda Kreeka saari ja maakondi ning jõudis tagasi Ateenasse 26. aprillil. Kreekast toimetas tule USA-sse Los Angelese erilennuk McDonnel Douglas. 27. aprillist kuni 19. juulini väldanud tõrvikuteatejooksu esimest etappi Ameerika pinnal jooksis 1984. aasta olümpiatule süütaja, Rooma olümpiavõitja kümnevõistluses Rafer Johnson. Enam kui 10 000 jooksjat viisid tõrvikut edasi läbi 42 USA osariigi 24 135 km pikkusel marsruudil. Olümpiatule viimased kandjad olid kergejõustiklane Alice Coahman, korvpallur Walt Bellamy, poksija Rocky Lane, kergejõustiklane Al Oerter, poksija Evander Holyfield koos kreeklannast kergejõustiklase Paraskevi Patolidouga ning ujuja Janet Evans.

Olümpiatõrvik oli 81 cm pikkuse ja 1,5 kg kaaluva olümpiatõrviku konstrueeris Peter Mastrogiannis, USA-s elav kreeklane. Tõrvik oli inspireeritud kõige lihtsamast antiiksest tõrvikust, mis valmistati nööriga kokku köidetud rootsude kobarast. Atlanta tõrvik oli kombineeritud 22 alumiinium-»rootsust»: kõigi toimunud olümpiamängude kohta üks. Käepide oli valmistatud Georgia puidust. Tõrvikut kaunistasid kaks kuldset plaati: ühel olümpiamänge korraldanud linnade nimed, teisele graveeritud sajandi olümpiamängude sümbol ja signatuuri "Uue elu sünd" motiiv.

Ava- ja lõputseremoonia lavastas Don Mischer, 13-kordne Emmy-preemia laureaat.
Olümpia tunnusmeloodia: "Summon the Heroes", helilooja John Williams.
Olümpiahümn, S. Samarase 1896. aastast pärit ROK-i ametlik olümpiahümn.

Olümpiamängude autasud olid kuld-, hõbe- ja pronksmedalid. Valmistas firma {{Reed and Barton]]. Esiküljel traditsiooniline Giuseppe Cassioli kavand võidujumalanna Nikega. Tagaküljel Atlanta OM-i logo ja vastava spordiala piktogramm (kunstnik Malcolm Crier). Kokku valmistati 2600 medalit, milles kasutati 1933.

Olümpiamargid: USA Postiamet andis välja 20-margilise olümpiaseeria, millel kujutatakse olümpia spordialasid. Eesti Post lasi käibele nüüdisaegsete olümpiamängude 100. aastapäevale pühendatud margiploki. Plokis on kolm marki, millel kujutatud 1896. aasta Ateena olümpiamedalit, Eesti esimest olümpiavõitjat Alfred Neulandit ja Atlanta olümpiamängudele pühendatud margil jalgratturit. Margiploki kujundas Riho Luuse.

Olümpiamaskott oli Atlanta Crawford Communications'i allettevõtte DESIGN-efx arvuti abil loodud abstraktne olend What is it (Izzy).

## [redigeeri] Poliitilised mõjutused

Kõige suuremat ohtu kujutas olümpiamängudele, millest esmakordselt võtsid osa kõik ROK-i liikmesriigid, terrorism. Mida lähemale mängud jõudsid, seda suuremaks muutus ka terrorismioht. Pessimismi lisasid pommiplahvatused New Yorgi World Trade Center's 1993. aastal, kui hukkus kuus ja vigastada sai üle tuhande inimese ning Oklahoma föderaalhoones kaks aastat tagasi, kui terroristide käsi saatis teise ilma 168 süütut hinge. Kartusi lisasid TWA Flight 800 Boeing 747 plahvatus ning IBC rahvusvahelisele tele-raadiokeskusele tehtud pommiähvardus vahetult enne mängude algust. Sportlaste julgeolekut tõhustati veelgi. USA Kaitseministeeriumi olümpiaeelarve ulatus üle 35 miljoni dollari. Julgeoleku eest vastutasid lisaks kaitseministeeriumile ka FBI, CIA ja alkoholismibüroo - kokku enam kui 30 000 politseinikku ja sõjaväelast. Paraku polnud siiski võimalik tagada absoluutset ohutust. Ööl vastu 27. juulit plahvatas Olümpiapargis pomm. Hukkus ameeriklanna Alice Hawthorne ja sündmuspaigale tormates sai südameataki Türgi teleoperaator Melih Uzunyoi.

## [redigeeri] Eestlased olümpiamängudel

- Aerutamine: Hain Helde;
- jalgrattasport: Alges Maasikmets, Jaan Kirsipuu, Raido Kodanipork, Andres Lauk, Lauri Resik, Erika Salumäe, Lauri Aus;
- kergejõustik: Valeri Bukrejev, Indrek Kaseorg, Virge Naeris, Andrei Nazarov, Erki Nool, Ants Kiisa (ei võistelnud), Jane Salumäe, Donald-Aik Sild, Jüri Tamm, Aleksander Tammert, Pavel Loskutov, Eha Rünne, Marko Turban;
- maadlus: Helger Hallik, Valeri Nikitin, Arvi Aavik, Küllo Kõiv;
- purjetamine: Krista Kruuv, Toomas Tõniste, Tõnu Tõniste, Peter Šaraškin;
- vehklemine: Kaido Kaaberma, Andrus Kajak), Meelis Loit, Oksana Jermakova, Heidi Rohi, Maarika Võsu, Merle Esken (varus);
- sõudmine: Jüri Jaanson;
- rannavõrkpall: Avo Keel, Kaido Kreen;
- vibulaskmine: Raul Kivilo;
- ujumine: Indrek Sei;
- moodne viievõistlus: Imre Tiidemann; jahilaskmine: Heikki Jaansalu, Andrei Inešin;
- judo: Indrek Pertelson.

Eesti lipu kandja avatseremoonial oli sõudja Jüri Jaanson.

### [redigeeri] Eestlaste paremad tulemused

- 5. koht: epeemeeskond (Kaido Kaaberma, Meelis Loit, Andrus Kajak);
- 5. koht: epeenaiskond (Maarika Võsu, Oksana Jermakova, Heidi Rohi);

6. koht: Erki Nool (kümnevõistlus); 6. koht: Erika Salumäe (jalgrattasport).

## [redigeeri] Medaliriigid

Koht | Riik | Kuld | Hõbe | Pronks
--- | --- | --- | --- | ---
1. | USA | 44 | 32 | 25
2. | Venemaa | 26 | 21 | 16
3. | Saksamaa | 20 | 18 | 27
4. | Hiina | 16 | 22 | 12
5. | Prantsusmaa | 15 | 7 | 15
6. | Itaalia | 13 | 10 | 12
7. | Austraalia | 9 | 9 | 23
8. | Kuuba | 9 | 8 | 8
9. | Ukraina | 9 | 2 | 12
10. | Lõuna-Korea | 7 | 15 | 5
11. | Poola | 7 | 5 | 5
12. | Ungari | 7 | 4 | 10
13. | Hispaania | 5 | 6 | 6
14. | Rumeenia | 4 | 7 | 9
15. | Holland | 4 | 5 | 10
16. | Kreeka | 4 | 4 | 4
17. | Tšehhi | 4 | 3 | 4
18. | Šveits | 4 | 3 | 0
19. | Taani | 4 | 1 | 1
20. | Türgi | 4 | 1 | 1
21. | Kanada | 3 | 11 | 8
22. | Bulgaaria | 3 | 7 | 5
23. | Jaapan | 3 | 6 | 5
24. | Kasahstan | 3 | 4 | 4
25. | Brasiilia | 3 | 3 | 9
26. | Uus-Meremaa | 3 | 2 | 1
27. | LAV | 3 | 1 | 1
28. | Iirimaa | 3 | 0 | 1
29. | Rootsi | 2 | 4 | 2
30. | Norra | 2 | 2 | 3
31. | Belgia | 2 | 2 | 2
32. | Nigeeria | 2 | 1 | 3
33. | Põhja-Korea | 2 | 1 | 2
34. | Alžeeria | 2 | 0 | 1
35. | Etioopia | 2 | 0 | 1
36. | Suurbritannia | 1 | 8 | 6
37. | Valgevene | 1 | 6 | 8
38. | Kenya | 1 | 4 | 3
39. | Jamaica | 1 | 3 | 2
40. | Soome | 1 | 2 | 1
41. | Indoneesia | 1 | 1 | 2
42. | Jugoslaavia | 1 | 1 | 2
43. | Iraan | 1 | 1 | 1
44. | Slovakkia | 1 | 1 | 1
45. | Horvaatia | 1 | 1 | 0
46. | Armeenia | 1 | 1 | 0
47. | Tai | 1 | 0 | 1
48. | Portugal | 1 | 0 | 1
49. | Süüria | 1 | 0 | 0
50. | Burundi | 1 | 0 | 0
51. | Costa Rica | 1 | 0 | o
52. | Hongkong | 1 | 0 | 0
53. | Ecuador | 1 | 0 | 0

Kokku võitis medaleid 79 riiki.

Edukaim sportlane oli Amy Van Dyken (s. 15.02.1973), USA, ujumises 4 kuldmedalit.
Enim medaleid võitnud sportlane oli Aleksei Nemov (s. 28.05.1976), Venemaa, võimlemises kuus medalit (2 + 1 + 3).
Noorim olümpiavõitja oli Amanda Beard (s. 29.10.1981), USA, ujumine, 14 a. 9 k. 3 p.
Vanim olümpiavõitja oli Klaus Balkenhol (s. 6.12.1939), Saksamaa, ratsutamine, 56 a. 7 k. 27 p.

Edukamad kergejõustiklased olid Michael Johnson(USA) (200, 400 m), Marie-Jose Perec (Prantsusmaa) (200, 400 m), Svetlana Masterkova (Venemaa) (800, 1500 m) - kõik kaks individuaalset kuldmedalit.

## [redigeeri] Riikide esimesed olümpiavõitjad

Riik | Sportlane | Kuupäev | Ala
--- | --- | --- | ---
Armeenia | Armen Nazarjan | 23.07.1996 | kreeka-rooma maaadluse kärbeskaal
Costa Rica | Claudia Poll | 21.07.1996 | 200 m vabaujumine
Venemaa | Aleksander Beketov | 19.07.1996 | epeevehklemine
Kasahstan | Juri Melnitshenko | 21.07.1996 | kreeka-rooma maadluse sulgkaal
Ukraina | Vjatsheslav Olejnik | 23.07.1996 | kreeka-rooma maadluse II keskkaal
Ecuador | Jefferson Pérez | 26.07.1996 | 20 km käimine
Valgevene | Jekaterina Hodotovitsh | 27.07.1996 | sõudmine
Slovakkia | Michal Martinek | 27.07.1996 | kärestikuslaalom
Tšehhi | Stepanka Hilgertová | 27.07.1996 | kärestikuslaalom
Hongkong | Lee Lai-shan | 28.07.1996 | purjetamine klassis Mistral
Süüria | Ghada ShouaaMichal | 28.07.1996 | kergejõustik seitsmevõistlus
Nigeeria | Chioma Ajunwa | 2.08.1996 | kaugushüpe
Burundi | Venuste Niyongabo | 3.08.1996 | 5000 m jooks
Tai | Somluck Kamsing | 4.08.1996 | poksi sulgkaal
Horvaatia | - | 4.08.1996 | käsipallimeeskond

Noorim osalenud sportlane oli 12-aastane Kambodža ujuja Hen Raksmey (s. 6.09.1983).
Vanim osalenud sportlane oli 63-aastane Kuuba laskur Jose Artecona (9.08.1932).

Olümpiamängud |  | Suveolümpiamängud 1896, 1900, 1904, 1906¹, 1908, 1912, (1916)², 1920, 1924, 1928, 1932, 1936, (1940)², (1944)², 1948, 1952, 1956, 1960, 1964, 1968, 1972, 1976, 1980, 1984, 1988, 1992, 1996, 2000, 2004, 2008, 2012, 2016, 2020
Taliolümpiamängud 1924, 1928, 1932, 1936, (1940)², (1944)², 1948, 1952, 1956, 1960, 1964, 1968, 1972, 1976, 1980, 1984, 1988, 1992, 1994, 1998, 2002, 2006, 2010, 2014, 2018
¹ROK-i poolt praegu mitte tunnustatud. ²Jäid ära sõja tõttu.

Välja otsitud andmebaasist "http://et.wikipedia.org../../../1/9/9/1996._aasta_suveol%C3%BCmpiam%C3%A4ngud.html"

Kategooriad: Toimetamist ootavad (september 2007) | Olümpiamängud | 1996

##### Views

- Artikkel
- Arutelu
- Viimane redaktsioon

##### Otsi

##### Teised keeled

- العربية
- Bahasa Indonesia
- বাংলা
- Bosanski
- Български
- Česky
- Dansk
- Deutsch
- English
- Español
- Français
- 한국어
- Hrvatski
- Italiano
- עברית
- Latina
- Nederlands
- 日本語
- ‪Norsk (bokmål)‬
- ‪Norsk (nynorsk)‬
- Polski
- Português
- Română
- Русский
- Simple English
- Slovenščina
- Српски / Srpski
- Srpskohrvatski / Српскохрватски
- Suomi
- Svenska
- 中文